TACSONIA. 
111 
Bractee tres, magnae, a flore distantes eoque breviores, aequales, reticulato-venosae, membranaceae, 
pubescentes, purpurascentes, patulae, inferne saepius connatae, ovatae, acuminatae, integerrimae aut ob¬ 
solete denticulata;, pollicares; in var. /2. ellipticae, brevissime acuminatae, mucronatae, constanter denti¬ 
culatae etsesquipollicares. Calyx purpureus, glaber; tubo semipollicari, basi subventricoso; limbo duplici, 
utroque quinquepartito, patentissimo ; laciniis lanceolato-oblongis ; exterioribus acutis, mucronato- 
aristatis, tubo fere triplo longioribus, externe virescentibus; interioribus minoribus, tenuioribus, oblusis. 
Corona quadruplex; superiores : series duplex filorum brevium,altera ad summum tubi, caerulea, altera 
inferior,paullo distans, alba ; corona intermedia: membrana tenuis, medio tubi adnata, primo reflexa, 
deinde adscendens, integra, plicata, glabra ; corona infima: membrana abbreviata, annulifonnis, integra, 
in fundo calycis, columnam slaminiferam laxe cingens. Genitalia exserta. Filamenta conuata, apicibus 
liberis patentibus. Anthere lineares, incumbentes, biloculares. Ovarium stipitatum, oblongum, glabrum. 
Styli tres, elongati, glabri. Stigmata clavato-capitata. Fructus elliptico - globosi magnitudine cerasi, 
penduli, haud edules. 
Quamque specimina Loxensia et Quindiuensia valde differunt magnitudine omnium partium, forma 
foliorum et bractearum, specimina in monte Saragura et prope urbem Ybarrse lecta interque haec et illa 
medium tenentia , me persuadent, specie haud diversa esse. 
Habitu Tacsoniee glaberrimae proxima. 
28. PASSI FLORA BRYONIOIDES. t 
P. foliis cordatis, palmato-quinquelobis, argute dentatis,hispidulis; petiolis apice biglan- 
dulosis; floribus geminis; bracteis minutis. 
Crescit prope Santa Rosa Mexicanorum , ait. 1290 hex. itf Floret Augusto. 
Herba habitu Bryoniae dioecse simillima. Caules scandentes, cirrhosi; ramis angulatis, hirto-hispi- 
dulis. Folia alterna , petiolata, profunde palmato-quinqueloba , cordata, argute dentata, dentibus mu¬ 
cronatis, reticulato-quinquenervia, membranacea, utrinque praesertim in nervis hispidula, vix bipol- 
licaria ; lobis lanceolato-oblongis , acutis, patulis, intermedio maximo, sesquipollicari, exterioribus 
decrescenti - minoribus. Petioli pollicares, pubescenti-hirti, apice biglandulosi ; glandulis sessilibus. 
Stipule: geminae, dimidiato-ovatae, acuminalo-aristatae, integerrimae, hirtellee, amplexicaules, petiolo 
multo breviores. Cirrhi axillares , filiformes, pubescentes, spiraliter revoluti. Flores axillares, gemini, 
pedunculati, petiolum subaequantes, magnitudine floris Citri Aurantii. Pedunculi pubescenti-hirti, 8—g 
lineas longi, superne Bracteis jierpaucis lineari-capillaceis obsiti. Calyx virescens, pubescen ti-hirtus , 
reticulato-venosus ; limbo decempartito, patente; laciniis oblongis, obtusis, interioribus multo mino¬ 
ribus et tenuioribus, linearibus. Corona exterior multipartita ; laciniis creberrimis, lineari-filiformibus, 
calyce brevioribus ; interior membranacea, abbreviata, truncata, plicata. Stamina et Pistillum generis. 
Ovarium ellipticum, glabriusculum. Fructus elliptico-oblongus, magnitudine olivae, laevis, glaber. 
TACSONIA. Juss. 
Calyx coloratas 5 tubo longissimo, cylindraceo; limbo decempartito, 
patente; laciniis quinque interioribus minoribus , petaloideis. Corona 
duplex; altera: margo annuliformis, glandulosus, crenatus, summum tubi 
coronans; altera : membrana tenuis, integra , tubo supra basin adnata 
columnam staminiferam cingens. Stamina quinque, longissima, cum stipite 
ovarii connata, apice libera, divergentia. Antheras versatiles. Pistillum et 
Fructus Passiflorae. 
Frutices scandentes, cirrhosi, facie prorsus Passiflorae; pedunculis axil¬ 
laribus, unifloris, solitariis aut geminis; floris longissimis, saepius roseis, 
basi cinctis involucro calyciformi e bracteis tribus connatis. 
